stanford-oval/wikipedia huggingface dataset:
Isa ibn Salman Al Khalifa

Isa ibn Salman Al Khalifa
Isa ibn Salman Al Khalifa (arab. عيسى بن سلمان آل خليفة‎, 3. kesäkuuta 1933 – 6. maaliskuuta 1999) oli Bahrainin emiiri vuosina 1961–1999. Khalifa nousi valtaistuimelle isänsä Salman ibn Hamadin kuoltua vuonna 1961. Hänen aikanaan Bahrain saavutti itsenäisyyden Britanniasta.
Emiirin kuoltua 65-vuotiaana hänen seuraajakseen nousi hänen vanhin poikansa Hamad ibn Isa Al Khalifa, jonka titteli vaihtui vuonna 2002 kuninkaaksi.
Bahrainin pääkaupunki Manamassa vuonna 2008 avattu Kulttuurikeskus Isa on nimetty hänen mukaansa. Keskukseen on sijoittunut muun muassa Bahrainin kansalliskirjasto ja kansallisarkisto.
Iivari Alijoki

Kaarlo Iivari Alijoki, sukunimi vuoteen 1906 Ahlgrén (12. tammikuuta 1892 Uskela – 6. heinäkuuta 1960) oli suomalainen yritysjohtaja ja pääkonsuli.
Iivari Alijoen vanhemmat olivat tehtailija Karl Gustaf Ahlgrén ja Olga Lahti. Hän kävi viisi luokkaa yhteiskoulua ja valmistui Suomen liikemiesten kauppaopistosta 1911. Alijoki teki opinto- ja liikematkoja useisiin Euroopan maihin.
Alijoki oli A. Paloheimo Oy:n johtajana Helsingissä 1918–1921 ja Littoisten Oy:n isännöitsijänä 1921–1923. Hän oli A. Paloheimo oy:n sisaryhtiön S. A. Hispano-Finlandesan Suomen osaston johtajana Barcelonassa 1921. Alijoki oli sitten Oy Neoviuksen varajohtajana vuodesta 1923 ja yhtiön toimitusjohtajana 1949–1952. Kutomakoneita, lanka- ja trikootuotteita sekä sähkölaitteita myyneen yrityksen oli perustanut 1889 Theodor Neovius (1861–1911). 1920-luvulla Neovius Oy erikoistui käsityölankojen kauppaan ja alkoi julkaista omaa käsityölehteä sekä omia ryijymalleja. Yritys toimi vuoteen 1995 saakka. Vuodesta 1950 lähtien Alijoki oli Oy Iivari Alijoki Ab:n toimitusjohtajana aina kuolemaansa saakka.
Alijoki oli Yksityisyrittäjäin keskinäisen vakuutusyhtiön hallintoneuvoston jäsenenä vuodesta 1937 sekä Oy Neoviuksen ja Kudos Oy Silon johtokunnan puheenjohtajana vuodesta 1928. Hän oli lisäksi Suomen luotonantajayhdistyksen johtokunnan jäsen ja Suomen kotiteollisuusliiton varapuheenjohtaja. Alijoki oli Perun konsulina 1926–1937 ja Perun pääkonsulina 1937–1960.
Iivari Alijoki oli naimisissa vuodesta 1925 Mary Haggrénin kanssa.
Julkaisuja

Kuusikymmentä vuotta kutomakoneita ja lankaa – välähdyksiä Osakeyhtiö Neoviuksen 60-vuotistaipaleelta. Suomalaisen Kirjallisuuden Kirjapaino Oy, Helsinki 1949
Aiheesta muualla

Iivari Alijoen käyntikortti hänen ollessaan A. Paloheimo Ab:n palveluksessa, Helsingin kaupunginmuseo (Finna)
Isa Boletini

| Isa Boletini |
| --- | --- |

Henkilötiedot
Syntynyt: 15. tammikuuta 1864 Boletin, Kosovo, Osmanien valtakunta
Kuollut: 24. tammikuuta 1916 Podgorica, Montenegron kuningaskunta
Arvonimi: Komentaja
Muut tiedot
Aktiivisena:  1881–1916
Isa Boletini (15. tammikuuta 1864 – 24. tammikuuta 1916) oli Kosovon albaani nationalisti ja sissitaistelija. Nuorena hän liittyi albaaninationalistien Prizrenin liigaan ja taisteli Ottomaaneja vastaan. Tämän jälkeen hän oli lojaali ottomaanien sulttaanille ja rakensi tukikohdan Mitrovicaan. Hän toimi Ottomaanien palatsin vartioiden komentanaja Istanbulissa neljän vuoden ajan. Vuonna 1909 hän ja muut Kosovon albaani johtajat kapinoivat ottomaaneja vastaan. Vuonna 1910 hän kapinoi uudestaan ottomaaneja vastaan. Ensimmäisen Balkanin Sodan aikana hän taisteli montenegrolaisia ja serbialaisia joukkoja vastaan Kosovossa. Boletini osallistui Albanian itsenäisyysjulistukseen Vlorëssa, marraskuussa 1912 ja hänestä tehtiin brittien diplomaattiedustaja ja Albanian ruhtinas Vilhelmin henkivartija. Hän kuoli yhteenotossa Podgoricassa tammikuussa 1916.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Isa Boletini
Itsemurhan puolustaminen

Harvinainen kirja jossa kerrotaan erilaisista itsemurhatavoista
Itsemurhan puolustaminen on ilmiö, jossa tuetaan ja peräti kannustetaan itsemurhan tekoon. Tällaista ilmiötä on esiintynyt monissa eri kulttuureissa ja alakulttuureissa.
Internet

Itsemurhien puolesta on puhuttu myös Internetissä. British Medical Journal -lehden tutkimuksessa todettiin, että itsemurhaa koskevaa tietoa etsivien Internet-hakujen tuloksena on todennäköisesti sivustoja, jotka rohkaisevat itsemurhayrityksiin ja jopa helpottavat niitä.
Itsemurhaviesti

Saksalaisen runoilijan Heinrich von Kleistin itsemurhaviesti vuodelta 1811 on hyvästely hänen siskolleen Ulrikelle.
Itsemurhaviesti on viesti, jonka ihminen jättää ennen kuin hän aikoo kuolla itsemurhasta.
Arviolta 25–30 prosenttia itsemurhan tehneistä jättää jälkeensä viestin. Lukema voi tosin erota eri etnisyyksien ja kulttuurillisten erojen välillä niinkin korkealle kuin 50 prosenttiin tietyissä väestötilastoissa.
Aiheesta muualla

Kuvia tai muita tiedostoja aiheesta Itsemurhaviesti Wikimedia Commonsissa
Ihmisoikeudet Uzbekistanissa

Ihmisoikeudet Uzbekistanissa ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet.Uzbekistan on sitoutunut turvaamaan nämä oikeudet ratifioimalla tiettyjä  sopimuksia.
Ihmisoikeudet pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Uzbekistanissa on merkittäviä kansainvälisesti hyväksyttyjen ihmisoikeuksien rikkomuksia ja parantamisen varaa ainakin sananvapaudessa, lehdistövapaudessa, toisinajattelijoiden vapaudessa, kidutuksessa ja vankien kohtelussa. EU:lla on sanktioita Uzbekistaniin perustuen ihmisoikeuksiin.
Vapausoikeudet

Tärkein vapaus on oikeus elämään. Kuolemanrangaistus lakkautettiin Uzbekistanissa 1. tammikuuta 2008. Ainakin 17 kuolemanrangaistusta on muutettu 20–25 vuoden vankeudeksi.
Vapausoikeudet > Lapsityövoima

Uzbekistanin kansalaisjärjestöt ovat onnistuneesti vedonneet kansainvälisiin yrityksiin lapsityövoiman vähentämiseksi puuvillateollisuudessa. Uzbekistan allekirjoitti ILOn lapsityövoimasopimuksen kesällä 2008. Raaka puuvilla on 60 % Uzbekistanin viennistä. Lapsityövoima on joutunut raskaisiin töihin kehnoilla korvauksilla ja koulunkäynnin kustannuksella.
Vapausoikeudet > Pakolaiset

Uzbekistanilaisia on yrittänyt pakolaisiksi Amnesty Internationalin mukaan (2009) ainakin Kazakstaniin, Kirgisiaan, Venäjälle ja Turkkiin.
Poliittiset oikeudet

Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Kokoontumisvapautta rikottiin, kun Uzbekistanin turvallisuusjoukot tappoivat satoja rauhallisia mielenosoittajia vuonna 2005 Andižanissa. Riippumattomien tarkkailijoiden pääsyn esto alueelle johti EU:n sanktioihin Uzbekistania vastaan.
Poliittiset oikeudet > Sananvapaus

Toimittajat ilman rajoja -järjestö arvioi vuonna 2024 Uzbekistanin lehdistönvapauden olevan maailman 180 maan joukossa sijalla 148. Presidentti Islam Karimovin 2016 kuoleman jälkeen tiedotusvälineiden olosuhteet ovat parantuneet vain hivenen, ja vallanpitäjien kritisoiminen on edelleen erittäin monimutkaista. Uzbekistanilla ei ole yksityistä televisioverkkoa. Valtion radio välittää virallista propagandaa, yksityiset radioasemat pidättäytyvät kaikesta kritiikistä peläten että ne suljetaan ja lehdistö palvelee valtion etuja. Vain noin 15 verkkomediaa, joista osa ulkomailla, julkaisee laadukasta sisältöä.
Human Rights Watch ei saanut työlupaa maahan toukokuussa 2008.
Poliittiset oikeudet > Uskonnonvapaus

Ihmisoikeusryhmät ovat huolissaan kristityiden, muslimien ja Jehovan todistajien uskonnonvapaudesta Uzbekistanissa.
Aiheesta muualla

Human Rights Watch
Amnesty International
Isa Hasan al-Yasiri

Isa Hasan 1970-luvulla.
Isa Hasan al-Yasiri (myös Issa Hassan Al-Yasiri, Aisa Alyasiri, arab. عيسى حسن الياسري‎, ʻĪsā Ḥasan al-Yāsirī; s. 1942 Maysan) on irakilaissyntyinen kanadalainen runoilija. Issan teoksia on käännetty eri kielille ja hän on palkittu muun muassa vuonna 2002 Rotterdamin kansainvälisillä runousfestivaaleilla ja vuonna 2008 Irakissa. Isa Hasan muutti vuonna 2001 Kanadaan ja asuu sittemmin Montrealissa.
Isa Stenberg

Isa Stenberg (s. 1938 Heikinkylä, Lapinjärvi) on suomalainen teatterinjohtaja ja teatterituottaja.
Stenberg aloitti työuransa sosiaalityöntekijänä. Teatteriammattilaisena työskentelyn hän aloitti Helsingin Lilla Teaternissa vuonna 1975. Stenberg muutti Ruotsiin vuonna 1980 avustamaan Dramatenin teatterinjohtajaksi valittua Lasse Pöystiä. Vuonna 1986 Stenberg valittiin Göteborgin Folkteaternin teatterinjohtajaksi neljän vuoden ajaksi. Hän aloitti Göteborgissa yhteistyön Lars Norénin kanssa. Vuonna 1999 Stenberg ja Norén perustivat RiksDraman osana Riksteaternia.
Stenberg oli Lars Norénin työparina 7:3-näytelmässä, joka syntyi pitkäaikaisvankien kanssa perustetusta kuntouttavaksi tarkoitetusta teatterityöpajasta. Uusnatsismia kannattaneille vangeille annettiin lupa esiintymisiin vankilan ulkopuolella, ja Stenberg majoitti vankeja kotonaan kiertueen aikana. Hän yritti toistuvasti keskeyttää hankkeen, mutta hanketta jatkettiin hänen vastalauseistaan huolimatta. Kaksi vangeista osallistui vuonna 1999 pankkiryöstöön ja sitä seuranneen takaa-ajon yhteydessä kahden poliisin murhaan (Malexanderin murhat). Ennen epäonnistunutta 7:3-hanketta Stenberg ja Norén olivat tehneet menestyksekästä yhteistyötä huumeiden käyttäjiä, mielisairaita ja muita syrjäytyneitä käsitelleessä Personkrets-näytelmässä. Vankilaprojektista tehtiin vuonna 2024 Elisabeth Åsbrinkin samannimisen tietokirjan pohjalta televisiosarja Kipupiste (Smärtpunkten). Stenberg otettiin sarjan päähenkilöksi, ja häntä esitti Maria Sid.
Stenberg sai neljä poikaa. Hän muutti takaisin Lapinjärvelle yhden poikansa sairastuttua kuolemaan johtaneeseen syöpään. Keväällä 2024 Stenberg asui hoivakodissa Maarianhaminassa.
Iván Cervantes

Iván Cervantes
Iván Cervantes (s. 2. toukokuuta 1982) on espanjalainen endurokuljettaja ja lajin nelinkertainen maailmanmestari. Enduro 1 -luokan maailmanmestaruuden hän voitti vuosina 2005 ja 2006 sekä Enduro 3 -luokan mestaruuden vuosina 2007 ja 2009.
Vuosina 1998 ja 1999 Cervantes voitti motocrossin junioreiden Espanjan mestaruuden. Hän siirtyi kuitenkin jo seuraavaksi kaudeksi isompaan sarjaan ja voitti 2000, 2002 ja 2003 kotimaansa 500-kuutioisten enduroiden mestaruuden. Kaudella 2003 hän sijoittui toiseksi nimenomaan 500-kuutioisten MM-sarjan loppupisteissä voitettuaan kaksi osakilpailua. Seuraavalla kaudella hän ajoi edelleen MM-sarjassa ja sijoittui pronssille loppupisteissä Enduro 3 -luokassa.
Kaudeksi 2005 Cervantes siirtyi Enduro 1 -luokkaan ja oli siellä täysin ylivoimainen voitettuaan 18 kilpailusta 14. Toiseksi tullut ranskalainen Marc Germain keräsi 88 pistettä vähemmän kuin mestaruuden voittanut Cervantes, joka voitti samana vuonna myös Espanjan E2-luokan mestaruuden. Seuraavalla kaudella Cervantesin tie mestariksi ei ollut yhtä helppo, mutta hän onnistui kuitenkin nousemaan mestaruuteen 54 pisteen erolla toiseksi MM-sarjassa tulleeseen Simone Albergoniin nähden, voitettuaan yhdeksän osakilpailua. Kauden lopussa Cervantes oli ehtinyt voittaa kaikkiaan 28 osakilpailua koko MM-sarjan ura mukaan lukien.
Jesse Ahonen

Jesse Ahonen voi tarkoittaa seuraavia henkilöitä:
Jesse Ahonen, suomalainen jalkapalloilija
Jesse Ahonen, suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jesse Ahonen”, voi hakea sivunnimihaulla, laajalla sivunnimihaulla tai tekstihaulla.
Janakkalan miekkamies

Janakkalan miekkamies on Janakkalasta syksyllä 2013 tehty ruumishautalöytö, johon kuuluu luuranko, kaksi miekkaa ja muuta esineistöä. Vanhempi miekka ajoittuu viikinkiajalle ja nuorempi miekka ristiretkiajalle. Itse vainaja on kuollut vuoden 1300 tienoilla. Tomografia- eli viipaleröntgentutkimusten perusteella on arvioitu, että mies olisi kohdannut väkivaltaisen kuoleman.
Luurangon käsien luista tehdyn ajoituksen perusteella vainaja on mies ja kuollut noin vuonna 1300. Haudassa on esineitä, jotka ovat peräisin vanhemmalta, pakanuuden ajalta. Kasvojen kohdalle asetettu hiilenpala on ajoitettu vuoteen 1000 eli viikinkiaikaan. Löytöön kuuluvat kaksi miekkaa on myös ajoitettu. Lyhyempi, palopatinainen miekka (Z-tyyppiä) ajoittuu miekkojen tyyli- ja muotoluokituksen mukaan vuosiin 950–1050, ja miekka saattaa olla peräisin esikristillisen ajan polttohaudasta. Pitempi on ristiretkiajan miekka (tyyppiä XI) ja vuosilta 1050–1200.
Pakanuuden ajan esineistöä on Museoviraston tutkijan Simo Vanhatalon mukaan tavattu joskus muissakin kristillisen ajan haudoissa. Miekkojen lisäksi haudassa on vielä toistaiseksi ajoittamattomia esineitä keihäänkärki, kirves ja puukko.
Tammikuussa 2018 julkistetussa DNA-tutkimuksessa on selvinnyt, että äidin puolelta miekkamiehen perimässä on tyyppi, joka on 30 prosentilla suomalaisista. Isän puolelta perimästä vain pari kolme prosenttia on samanlaista kuin nykysuomalaisilla. Professori Jan Storån mukaan miekkamies näyttäisi olleen paikallinen ihminen, jonka perimä tulisi ennemmin lännestä ja etelästä kuin idästä. Tiedot ovat alustavia, koska ajan vertailuaineistoa ei ole.
Aiheesta muualla

Nina Keski-Korpela, Paljastaako röntgenkään, mitä lukee Janakkalan miekkamiehen viikinkimiekassa, Yle.fi, uutiset 4.9.2014
Ivy Lee

Ivy Lee
Ivy Lee  (16. heinäkuuta 1877 – 9. marraskuuta 1934) oli yhdysvaltalainen tiedotus- ja suhdetoiminta-asiantuntija. Lee kehitti lehdistötiedotteet sekä yrityksen sisäiset moraalia kohottavat yrityslehdet. Lee tunnetaan Rockefeller-suvulle tekemästään PR-työstä. Viimeisinä elinvuosinaan Lee työskenteli IG Farbenille Hitlerin valtaannousun jälkeen, ja myönsi tämän. Lee kuoli aivokasvaimeen 57-vuotiaana.
Jaakko Furman

Jaakko Vuormaan ”miniband” vuonna 1945. Eturivissä Olli Borg, Pärre Förars ja Mauno Mustonen (saksofoni). Takarivissä LeRoy Wickström (kitara), Jaakko Vuormaa (rummut), Börje Haglund (piano) ja Yrjö Luukkonen (trumpetti).
Jacob ”Jaakko” Furman (14. toukokuuta 1924 Helsinki – 27. kesäkuuta 2012) oli suomenjuutalainen rumpali ja steppaaja. Furman oli Suomen steppimestari vuodelta 1938. Rumpalina hän  vaikutti oman orkesterinsa lisäksi muun muassa Laila Kinnusen, Pirkko Mannolan ja Herbert Katzin yhtyeissä. Furman työskenteli muusikon uransa ohessa vaatturimestarina ja Atelier Furmanin toimitusjohtajana.
Furmanin perhe saapui Puolasta Suomeen, ja Jacob syntyi pian sen jälkeen. 1930-luvulla hän alkoi esiintyä ”ihmelapsena” stepaten Erkki Ahon orkesterin mukana. Vuosina 1939–1940 Furman näytteli Suomen Filmiteollisuuden elokuvissa, ja T. J. Särkkä keksi hänelle taiteilijanimen Jaakko Vuormaa.
Furman toimitti sodan aikana ruotsinkielistä jazz-lehteä, joka ilmestyi ensin nimellä SWING, sitten YAM. Hän sai Suomen Jazzliiton Andania-palkinnon vuonna 1994.
Elokuvia

Takki ja liivit pois! (1939)
Pikku pelimanni (1939)
Tavaratalo Lapatossu & Vinski (1940)
SF-Paraati (1940)
Aiheesta muualla

Jaakko Furman Pomuksen tietokannassa
Jaakko Furman Elonetissä.
Jesse-Juho Kuusisto

| Henkilötiedot |
| --- | --- | --- |
Syntymäaika: 1991
Syntymäpaikka: Suomi
Pelipaikka: Puolustaja/keskikenttä
Junioriseurat
...–2009: Ilves TPV
Seurat
| Vuodet | Seura | O (M) |
| 2008 2009–2010 2011 2012- | Ilves  Tampere United FC Hämeenlinna Ilves | 2 (0)  4 (0) |
 Seurajoukkueuran tilastot kattavat vain kansalliset sarjat, päivitetty 6.8.2009.
Jesse-Juho Kuusisto on suomalainen jalkapalloilija, joka edustaa Miesten Kakkosessa pelaavaa Tampereen Ilvestä. Hän siirtyi Unitediin Ilveksestä heinäkuussa 2009 vuoden 2010 loppuun asti voimassa olevalla sopimuksella. Kuusisto aloitti jalkapalloilun Tampereen Pallo-Veikoissa mutta siirtyi myöhemmin Ilvekseen. Kuusisto debytoi miesten sarjassa syyskuussa 2008 pelatussa Miesten Kakkosen ottelussa ÅIFK-Ilves. Kuusiston liigadebyytti tapahtui 17.6. pelatussa RoPS-ottelussa, jossa hän pääsi kentälle loppuminuuteiksi. Lisäksi hän on pelannut Tampere Unitedin akatemiajoukkueessa.
Ian McCoshen

| Ian McCoshen |
| --- | --- |

Henkilötiedot
Syntynyt: 5. elokuuta 1995 (ikä 29) Anaheim, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  99 kg
Seura
Seura:  Kunlun Red Star
Sarja:  KHL
Pelaajaura
Pääsarjaura:  2017–
Aik. seurat:  Springfield Thunderbirds (AHL) Florida Panthers (NHL) Rockford IceHogs (AHL) Iowa Wild (AHL) Henderson Silver Knights (AHL) Ässät (SML) HC Bílí Tygři Liberec (ČEL)
NHL-varaus:  31. varaus, 2013 Florida Panthers
Ian James McCoshen (s. 5. elokuuta 1995 Anaheim, Kalifornia, Yhdysvallat) on yhdysvaltalainen jääkiekkopuolustaja, joka pelaa KHL-joukkue Kunlun Red Starissa. Hän on pelannut urallaan myös 60 NHL-ottelua Florida Panthersissa.
Ura > Seuraura > Junioriura ja yliopistovuodet

McCoshen syntyi Kalifornian Anaheimissa, mutta hän kasvoi Wisconsinin Hudsonissa, mistä McCoshen muutti perheineen 13-vuotiaana Minnesotan Faribaultiin. Hän kävi junior high schoolin Shattuck St. Mary’sissa. McCoshen siirtyi kaudeksi 2010–2011 varaamattona pelaajana ns. "tender-sopimuksella" USHL-junioriliigan Waterloo Black Hawksiin. Saginaw Spirit varasi hänet 112. pelaajana OHL:n varaustilaisuudessa 2011, mutta McCoshen ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa.
McCoshen oli kaudella 2011–2012 kahdeksalla osumallaan Waterloo Black Hawksin eniten maaleja tehnyt puolustaja. Hän eteni joukkueen kanssa aina Clark Cup-finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. McCoshen pelasi kauden aikana myös USHL/NHL Top Prospects Gamessa. Kaudella 2012–2013 hän sijoittui tehoilla 11+33=44 koko USHL:n puolustajien pistepörssissä toiseksi edellään vain Lincoln Starsin Paul LaDue. McCoshen valittiin kauden päätteeksi liigan ensimmäiseen tähdistökentälliseen. Hän pelasi kauden aikana myös USHL/NHL Top Prospects Gamessa. McCoshen edusti Black Hawksia kauden aikana myös Junior Club World Cupissa, joka päättyi hopeaan. Hän pelasi myös CCM/USA Hockey All-American Prospects Gamessa.
Florida Panthers varasi McCoshenin toisella kierroksella 31. pelaajana NHL:n varaustilaisuudessa 2013 eli koko toisen varauspäivän ensimmäisenä pelaajana. Vuodet 2013–2016 hän kävi Boston Collegea. Freshman -vuotenaan 2013–2014 McCoshen oli viidellä osumallaan joukkueensa eniten maaleja tehnyt puolustaja. Hän voitti Hockey Eastin runkosarjan mestaruuden. Myös Sophomore -vuotenaan 2014–2015 McCoshen oli BC:n eniten maaleja tehnyt puolustaja kuudella osumallaan. Junior -vuotenaan 2015–2016 hän toimi joukkueen varakapteenina. McCoshen voitti BC:n sisäisen tehotilaston lukemalla +30. Hänet valittiin kauden päätteeksi Hockey Eastin toiseen tähdistökentälliseen.
Ura > Maajoukkueura

McCoshen pelasi alle 20-vuotiaiden MM-kilpailuissa vuosina 2014 ja 2015. Hän pelasi myös World Junior A Challengessa vuonna 2011, jolloin McCoshen voitti pronssia.
Pelityyli

McCoshenin entisen seuran Ässien silloinen kehitysjohtaja Tommi Kerttula luonnehti häntä sopimusuutisensa yhteydessä elokuussa 2022:
»Ian on isokokoinen, fyysinen ja kokoisekseen hyvin liikkuva puolustaja. Hän on erinomainen kamppailija, ulottuva ja häntä vastaan on vaikea pelata lähellä maalia ja kulmissa. Ian on urakoinut viime kaudet isoja minuutteja ja hänen roolinsa ammattilaiskaukaloissa on ollut enemmän puolustava, mutta odotamme häneltä myös enemmän osallistumista hyökkäyspeliin. Ianilla on todella painava laukaus ja hän liikuttaa kiekkoa nopeasti. Sekä NHL:ssä että AHL:ssä hänen syöttölaatunsa on ollut numeroiden valoissa laadukasta. Yliopistossa hänen roolinsa oli aikoinaan hyökkäävämpi.»
Muuta

McCoshenin puolustajana pelaava pikkusisko Grace on kiinnitetty Ohion osavaltionyliopiston joukkueeseen.
Jana Fett

| Jana Fett |
| --- | --- |

Henkilötiedot
Syntynyt: 2. marraskuuta 1996 (ikä 27)
Kansalaisuus:   Kroatia
Tennispelaaja
Pituus:  168  cm
Paino:  143 lbs
Kätisyys:  oikea
Palkintorahat:  788 858 USD
Kaksinpeli
Paras sijoitus:  97. (30.10.2017)
Voitot/tappiot:  324–228
Grand Slam -turnauksissa
Australian avoimet:  2. kierros (2018)
Wimbledon:  1. kierros (2018)
Nelinpeli
Paras sijoitus:  348  (21. toukokuuta 2018)
Voitot/tappiot:  57–47
Aiheesta muualla
ITF
WTA
Jana Fett (s. 2. marraskuuta 1996 Zagreb) on kroatialainen tennispelaaja. Hän on sijoittunut parhaimmillaan kaksinpelissä WTA-listan sijalle 97 lokakuussa 2017.
Fett eteni loppuotteluun tyttöjen kaksinpelissä Australian avoimissa 2014. Vuonna 2017 hän eteni kahdessa WTA-turnauksessa välieriin. Fett pelasi ensimmäisen kerran Grand Slam -turnauksen pääsarjassa Australian avoimissa 2018.
Aiheesta muualla

Jana Fett WTA:n sivuilla (englanniksi)
Jana Fett ITF:n sivuilla (englanniksi)
Isa Mustafa

Isa Mustafa (s. 15. toukokuuta 1951) on kosovolainen poliitikko. Hän oli maan pääministeri 2014–2017. Hallituksen muodostaminen kesti viisi kuukautta parlamenttivaalien jälkeen.
Mustafa on koulutukseltaan taloustieteen tohtori. Hänellä on professorin virka Pristinan yliopistossa ja hän kuuluu maansa tiedeakatemiaan. Hän toimi Pristinan pormestarina 2008–2013.
Aiheesta muualla

Kuvia tai muita tiedostoja aiheesta Isa Mustafa Wikimedia Commonsissa
Jesús María Cizaurre Berdonces

Jesús María Cizaurre Berdonces (s. 6. tammikuuta 1952 Valtierra) on Brasiliassa toimiva espanjalainen roomalaiskatolinen piispa. Hän liittyi augustinolaisiin rekollekteihin 10. syyskuuta 1972 ja sai pappisvihkimyksensä 26. kesäkuuta 1976. Hänet nimitettiin 23. helmikuuta 2000 Cametán prelaatiksi, ja piispaksi vihkiminen seurasi 7. toukokuuta. Pääkonsekraattorina toimi José Luís Azcona Hermoso, jota avustivat Jesús Moraza Ruiz de Azúa ja José Elias Chaves Júnior.
Cametán alueprelatuurista tehtiin 6. helmikuuta 2013 hiippakunta, ja Cizaurre Berdonces jatkoi sen johtamista piispana.
Jesús Mena

| Mitalit> Maa:   Meksiko.Miesten uimahypyt. Olympialaiset  | Mitalit> Maa:   Meksiko.Miesten uimahypyt. Olympialaiset  | Mitalit> Maa:   Meksiko.Miesten uimahypyt. Olympialaiset  | Maa:   Meksiko> Miesten uimahypyt. |
| --- | --- | --- | --- |
|  Pronssia | Soul 1988 | 10 metrin kerroshypyt |  |
| Pan Amerikan kisat  | Pan Amerikan kisat  | Pan Amerikan kisat  |  |
|  Hopeaa | Havanna 1991 | 10 metrin kerroshypyt |  |
Jesús Mena Campos (s. 28. toukokuuta 1968 Gómez Palacio, Durango) on meksikolainen entinen uimahyppääjä.
Mena saavutti pronssia vuoden 1988 Soulin olympialaisten 10 metrin kerroshypyissä. Samoissa kisoissa hän sijoittui lisäksi 3 metrin ponnahduslaudalla seitsemänneksi. Vuoden 1991 Pan Amerikan -kisoista hän saavutti 10 metrin kilpailuista hopeaa.
Jari-Pekka Keurulainen

| Henkilötiedot |
| --- | --- | --- | --- |
Syntymäaika: 7. huhtikuuta 1956 (ikä 68)
Syntymäpaikka: Helsinki, Suomi
Pelipaikka: puolustaja
Lempinimi: Gene
Seurat
| Vuodet | Seura | O | (M) |
| 1975 | Ponnistus |  |  |
| 1976–1977 | HePa |  |  |
| 1978–1980 | Ponnistus |  |  |
Valmennusura
1986: Ponnistus (apuv.)
1987–1989: Ponnistus
1990–1991: HJK (apuv.)
1992–1994: HJK
1995: TPV
1996: HJK
1997–1998: FinnPa
1999: FC Hämeenlinna
2000–2010: Suomi (apuv.)

Jari-Pekka Keurulainen (s. 7. huhtikuuta 1956 Helsinki) on suomalainen jalkapallovalmentaja. Hän on kuulunut Suomen maajoukkueen valmennusjohtoon sekä Antti Muurisen että Roy Hodgsonin päävalmentajakausilla.
Aikaisemmin Keurulainen on valmentanut Veikkausliigassa Helsingin Jalkapalloklubia (1992–1994, 1996), Tampereen Pallo-Veikkoja (1995) ja Finnairin Palloilijoita (1997–1998). HJK:ssa hän saavutti Suomen mestaruuden vuonna 1992 ja Suomen Cupin vuosina 1993 ja 1996.
Suomen Jalkapallovalmentajat ry valitsi Keurulaisen vuoden valmentajaksi vuonna 1992. Koulutukseltaan hän on fysioterapeutti.
2019 Keurulainen palkittiin Palloliiton gaalassa Captain's Ballilla.